Korisliiga-kausi 2006–2007

Korisliiga-kausi 2006–2007 oli 67. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti karkkilalainen Team Componenta ja hallitsevana mestarina Lappeenrannan NMKY.

Kauden päätteeksi Espoon Honka voitti historiansa kuudennen Suomen mestaruuden. Finaalisarjan hävinnyt Namika Lahti voitti hopeaa ja Joensuun Kataja pronssia. Runkosarjan voitti Joensuun Kataja. Pussihukat putosi runkosarjan päätteeksi sarjaporrasta alaspäin I-divisioonaan. Vuoden pelaajaksi valittiin Joensuun Katajan Sami Lehtoranta.

Ulkomaalaispelaajien määrää rajoittavat säännöt poistuivat ensi kertaa pääsarjan historiassa kaudeksi 2006–07. Liigaa kävikin pelaamassa kauden aikana ennätykselliset 91 ulkomaalaisvahvistusta.

Tapahtumia 
Rajoitukset ulkomaalaispelaajien määrästä seuroissa poistuivat ensimmäistä kertaa pääsarjan historiassa. Kauden aikana Korisliigaa kävi pelaamassa yhteensä ennätykselliset 91 ulkomaalaispelaajaa. Eniten ulkomaalaisvahvistuksia kävi pelaamassa Kouvoissa, yhteensä 15.
NBA-legenda Jerry West saapui seuraamaan Petteri Koposen otteita 5. helmikuuta 2007 pelattuun Espoon Honka–Torpan Pojat -otteluun. Ottelun jälkeisessä tiedostustilaisuudessa West ilmoitti, että Koponen on valittu Memphisissä huhtikuussa pelattavaan alle 19-vuotiaiden Nike Hoop Summit -otteluun kymmenen pelaajaa käsittävään muun maailman joukkueeseen.
Kouvojen amerikkalaisvahvistus Chris Sandy menehtyi rekan ja kahden henkilöauton kolarissa Kuutostiellä Elimäellä 23. marraskuuta 2006. Kouvot kunnioitti Sandyn muistoa pelaamalla loppukauden mustat surunauhat peliasuissaan.
Liigan yleisökeskiarvo nousi jo neljäntenä kautena peräkkäin, sen ollen nyt 918. Kauden ennätysyleisö 3 050 saavutettiin 5. helmikuuta pelatussa Espoon Hongan ja Torpan Poikien välisessä ottelussa. Paikalliskamppailun kiinnostusta lisäsi entisestään Jerry Westin vierailu.
Namika Lahti teki 8. marraskuuta 2006 pelatussa ottelussa Torpan Poikia vastaan vain 16 pistettä jälkimmäisellä puoliajalla. Pistemäärä on Korisliigan historian pienin 24 sekunnin heittosäännön aikakaudella.
Petri Virtanen heitti koriin 18 vapaaheittoa Joensuun Katajan ja Namika Lahden välisessä ottelussa 9. huhtikuuta 2007. Määrä on pudotuspelihistorian kaikkien aikojen suurin.
Espoon Honka pussitti pudotuspeleissä kahden pisteen heitot 62,3 prosentin tarkkuudella (261/419). Tarkkuus on pudotuspelihistorian kaikkien aikojen paras. Ennätyksen saavuttamiseksi joukkueen on heitettävä vähintään 150 heittoa.
John Thomas menetti pudotuspeleissä pallon keskimäärin 5,75 kertaa ottelussa. Tämä rikkoo Andre Foremanin nimissä olleen aiemman, vähintään kolmen pelatun ottelun keskiarvon 5,67.

Runkosarja 
Runkosarja käynnistyi 30. syyskuuta 2006 ja päättyi 24. maaliskuuta 2007. Korisliigan 12 joukkuetta pelasivat kaikki nelinkertaisen sarjan. Runkosarjan kahdeksan parasta joukkuetta pääsivät kevään pudotuspeleihin.

Sarjataulukko 
Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, P = Pisteet

Ottelutaulukko

Pelaajien tilastot

Pisteet

Levypallot

Koriin johtaneet syötöt

Muiden kategorioiden tilastoykköset

Kuukauden pelaajat

Merkittäviä tasalukujen ylityksiä 

Tomi Kamisesta tuli 25. lokakuuta pääsarjatason 18. päävalmentaja, joka on saavuttanut 100 voittoa.
Sami Laaksonen saavutti 2000 levypallon rajapyykin 21. lokakuuta.
Philip Hickey saavutti 200 torjunnan rajan 2. joulukuuta.
Andre Foremanista tuli 6. joulukuuta 12. pelaaja, joka on uraallaan saavuttanut 500 riistoa.
Pasi Riihelä saavutti 2000 levypallon rajapyykin 11. joulukuuta.
Sami Laaksonen saavutti 400 pelatun pääsarjaottelun rajan 19. joulukuuta pelattussa ottelussa, jossa Kouvot kohtasi kotonaan Espoon Hongan.
Toni Ilmonen saavutti 600 syöton rajapyykin 3. tammikuuta.
Mika Turusesta tuli 17. tammikuuta pääsarjatason 19. päävalmentaja, joka on saavuttanut 100 voittoa.
Clifton Jones saavutti kautta aikain viidentenä pelaajana 300 torjunnan rajapyykin 10. helmikuuta.
Tampereen Pyrinnön Jarmo Laitisesta tuli viides valmentaja, joka on urallaan yltänyt 200 voitoon päävalmentajana 17. helmikuuta pelatussa ottelussa UU-Korihaita vastaan.
Olli Nikitin rikkoi 500 syötön rajan 26. helmikuuta.
Sami Laaksosesta tuli 14. maaliskuuta pääsarjatason 14. pelaaja, joka on ylittänyt 7000 pisteen rajapyykin.

SM-karsintasarja 
Runkosarjan kaksi heikointa joukkuetta pelasivat I-divisioonan toiseksi ja kolmanneksi tulleen joukkueen kanssa kaksinkertaisen sarjan yhdestä Korisliiga-paikasta. I-divisioonan voittaja, Kauhajoen Karhu nousi suoraan Korisliigaan. SM-karsintasarja alkoi 31. maaliskuuta ja päättyi 8. huhtikuuta.

Pudotuspelit 
Pudotuspelit pelattiin paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin kuitenkin kahden ottelun yhteistuloksen perusteella.

Ottelukaavio

Puolivälierät

Välierät

Pronssiottelut

Loppuottelut

Päävalmentajat

Palkitut

Suomen Koripalloliiton valitsemat kauden parhaat

IS-tähtikisa 
Ilta-Sanomien jakamat tähdet olivat mukana kuudetta kertaa Korisliigassa. Jokaisessa runkosarjan ottelussa paikallisista koripallovaikuttajista koottu Ilta-Sanomien tähtiraati antoi ottelun kolmelle parhaalle pelaajalle IS-tähtiä siten, että paras pelaaja sai kolme tähteä, toiseksi paras kaksi tähteä ja kolmanneksi paras yhden tähden. Kaikkiaan IS-tähtiä jaettiin kauden aikana 119 eri pelaajalle. IS-tähtikisan voitti UU-Korihaiden Ed Nelson 64 pisteellä. Hän kuittasi voitostaan 3400 euron palkintoshekin.

Lähteet 

2006
Koripallosarjojen kausi 2006–2007/2007